ಜು.10ರಿಂದ 30ರ ನಡುವೆ ಸ್ಪೈಸ್ ಜೆಟ್ ನಿಂದ 42 ನೂತನ ವಿಮಾನಯಾನಗಳ ಆರಂಭ ಹೊಸದಿಲ್ಲಿ,ಜು.8: ಸ್ಪೈಸ್ ಜೆಟ್ ಜು.10ರಿಂದ 30ರ ನಡುವೆ 42 ಹೊಸ ದೇಶಿಯ ಮತ್ತು ಅಂತರರಾಷ್ಟ್ರೀಯ ವಿಮಾನಯಾನಗಳನ್ನು ಆರಂಭಿಸಲಿದೆ ಎಂದು ಅಧಿಕೃತ ಹೇಳಿಕೆಯು ಗುರುವಾರ ತಿಳಿಸಿದೆ. ಸೂರತ್ಜಬಲಪುರ ಮತ್ತು ಸೂರತ್ಪುಣೆ ಮಾರ್ಗಗಳಲ್ಲಿ ಯಾನಗಳನ್ನು ಆರಂಭಿಸುವುದಾಗಿ ಕಂಪನಿಯು ತಿಳಿಸಿದೆ. ಸೂರತ್ಜೈಪುರ, ಹೈದರಾಬಾದ್ಬೆಂಗಳೂರು, ಗ್ವಾಲಿಯರ್ಅಹ್ಮದಾಬಾದ್ ಮತ್ತು ಮುಂಬೈಪುಣೆ ನಡುವೆ ಯಾನಗಳನ್ನೂ ಕಂಪನಿಯು ಆರಂಭಿಸಲಿದೆ. ಗ್ವಾಲಿಯರ್ನಿಂದ ಅಹ್ಮದಾಬಾದ್,ಮುಂಬೈ ಮತ್ತು ಪುಣೆಗಳಿಗೆ ತಡೆರಹಿತ ವಿಮಾನಯಾನಗಳನ್ನೂ ಕಂಪನಿಯು ಪ್ರಾರಂಭಿಸಲಿದೆ. ಇದೇ ಮೊದಲ ಬಾರಿಗೆ ಕೋಲ್ಕತಾ ಮತ್ತು ಪಾಟ್ನಾ, ಸೂರತ್ ಮತ್ತು ಪಾಟ್ನಾ, ಅಹ್ಮದಾಬಾದ್ ಮತ್ತು ಉದಯಪುರ ಹಾಗೂ ಬೆಂಗಳೂರುಕೊಚ್ಚಿ ಮಾರ್ಗಗಳಲ್ಲಿ ತನ್ನ ಯಾನಗಳನ್ನು ಆರಂಭಿಸಿರುವುದಾಗಿ ಕಂಪನಿಯು ತಿಳಿಸಿದೆ. ಕೋವಿಡ್ ಲಾಕ್ಡೌನ್ನಿಂದಾಗಿ ಕಳೆದ ವರ್ಷದ ಮಾ.25ರಿಂದ ಮೇ 24ರವರೆಗೆ ಎರಡು ತಿಂಗಳು ದೇಶಿಯ ವಿಮಾನಯಾನಗಳು ಸ್ಥಗಿತಗೊಂಡಿದ್ದವು. ಜೂನ್ 2020ರಿಂದ ದೇಶಿಯ ವಾಯುಯಾನ ಕ್ಷೇತ್ರವು ಚೇತರಿಕೆಯ ಹಾದಿಯಲ್ಲಿತ್ತಾದರೂ ಈ ವರ್ಷದ ಎಪ್ರಿಲ್ ಮತ್ತು ಮೇ ತಿಂಗಳಿನಲ್ಲಿ ಹಾವಳಿಯೆಬ್ಬಿಸಿದ್ದ ಕೋವಿಡ್ ಎರಡನೇ ಅಲೆಯು ಪೆಟ್ಟು ನೀಡಿತ್ತು. ಸದ್ಯ ಭಾರತೀಯ ವಿಮಾನಯಾನ ಸಂಸ್ಥೆಗಳು ಪ್ರತಿದಿನ ಸುಮಾರು 1,400 ದೇಶಿಯ ಯಾನಗಳನ್ನು ನಿರ್ವಹಿಸುತ್ತಿವೆ.